Hans Nylund

Hans Nylund (født 8. juni 1939, død 3. september 2017) var en norsk fotballspiller som blant annet spilte på midtbanen for Lillestrøm og Lyn på slutten av 1950-tallet og begynnelsen av 1960-tallet.

Nylund startet sin karriere hos Lillestrøm i 1957, hvor han fikk over 30 seriekamper på to sesonger og ble seriemester i 1958/1959-sesongen. I 1959 dro han til Paris og Frankrike for å studere, samtidig mens han spilte fotball for Racing Club de Paris. Med unntak av et kortere opphold hos Lillestrøm i 1960/1961-sesongen vendte han hjem til Norge i 1963 hvor han skrev under kontrakt med Lyn. Han flyttet tilbake til Frankrike i 1965, og var resten av sitt liv bosatt utenfor Paris.

Nylund har flere kamper på aldersbestemte landslag og fikk sin første og eneste landskamp for  i vennskapskampen mot  den 28. mai 1958, en kamp som endte 0–0 på Ullevaal Stadion.Fotball.no – Landslagprofilen til Hans Nylund  (Besøkt 25. mai 2012) Hans barnebarn Gary Nylund har for øvrig vært ungdomsspiller for den spanske klubben Club Deportivo Don Bosco.VG.no – Her er alle Norges fotballeksporter (Av Wegard Bakkehaug. Publisert 6. april 2011, besøkt 25. mai 2012)

 Meritter 
Lillestrøm
 Hovedserien: (1/2) 1958/1959

Lyn
 1. divisjon: (2/2) 1964

 Litteratur 


 Referanser 

 Eksterne lenker 
 Lynfotball.net – Spillerprofilen til Hans Nylund

Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Lillestrøm SK
Kategori:Fotballspillere for RC Paris
Kategori:Fotballspillere for Lyn Fotball
Kategori:Norske fotballspillere i Frankrike